**Telepítési és használati utasítás**

**TJK H-60-H-90-H-200kw**

**hőlégbefúvós kazánokhoz**

**Tartalomjegyzék**

**1. Műszaki ismertető**

1.1 Műszaki leírás………………………………………………3

**2. A készülék beszerelése**……………………………………….4

2.1 Tűzvédelmi előírások

**3. A készülék használata**………………………………………...5

3.1 Tüzelőanyag

3.2 Begyújtás előtti ellenőrzés

3.3 Begyújtás

3.4 Üzemállapot

**4. Karbantartás**……………………………………………………7

**5. Műszaki adatok**…………………………………………………8

1. **Műszaki ismertető**

**1.1 Műszaki leírás**

A kazán vízszintes elrendezésű hőlégbefúvó berendezés. Elsősorban erdő és mezőgazdasági tüzelőanyagok, valamint ezek vegyi anyaggal nem kezelt hulladékainak elégetésére szolgál. A berendezéshez olaj vagy gázégőfej nem illeszthető.

A berendezés közvetett hőátadású, hőátadó közeg a levegő. A felmelegített levegő a füstgázzal nem érintkezik. A levegőt a berendezésre szerelt axiális ventilátor szállítja.

A homlokfelületen kialakított ajtó a kazán tűzterét teljes keresztmetszetben nyitja és zárja. (Csak a H-200kw-ra vonatkozik!!! A teljes keresztmetszetben nyíló homlokajtóba egy kisebb tápláló ajtó található, ami a szekunder levegő szabályozására szolgál.)

Az axiálventilátor a berendezés hátlapjára épül, ami a hőközvetítő levegő szállítására szolgál. A kazán tetején található a meleg levegőcsonk és a füstcsonk. A hőlégbefúvó önállóan vagy légcsatorna hálózathoz csatlakoztatva technológiai célú és légfűtésre alkalmas.

**2. A készülék beszerelése**

A kazán telepítését mindig az arra megfelelő képzettséggel rendelkező szakemberrel terveztessük meg, majd építtessük be.

**Kémény és füstcső bekötés:**

A kémény tervezésénél vegyük figyelembe a kazán műszaki paraméterit, a szükséges huzatigényt, és a környezetvédelmi előírásokat.

Soha ne szűkítsük le a füstcsövet a kazán és a kémény között, a bekötőidom legalább 15⁰-os emelkedő szögben építsük be és a hossza, ne haladja meg a 2m-t.

**Villamos bekötés:**

A légszállító ventilátort az MSZ 1600 valamint az MSZ 172. figyelembevételével létesített, villamos hálózathoz kell csatlakoztatni, földelt érintésvédelemmel.

**2.1 Tűzvédelmi előírások**

A berendezés telepítésénél minden esetben be kell tartani a 35/1996.(XII.29) BM rendelet Országos Tűzvédelmi Szabályzatában foglaltakat.

A berendezést úgy kell telepíteni, hogy az tüzet, vagy robbanást ne okozhasson.

Az „A” és „B” tűzveszélyességi osztályba tartozó helyiségbe nm szabad telepíteni a kazánt. A kazánt csak nem éghető alapú padozaton szabad felállítani és használni. A kazánház kialakításánál szellőzést biztosítsunk.

A helyiségben, ahol a kazánt üzemeltetik, gyúlékony folyadék és egyéb robbanás vagy tűzveszélyes anyag nem tárolható.

A begyújtást csak engedélyezett gyújtóanyaggal szabad elvégezni, a kazánba csak a gyártó által megjelölt tüzelőanyagokat szabad használni. **Benzinnel, gázolajjal, hígítóval és egyéb robbanás veszélyes anyaggal TILOS begyújtani!**

A kazán üzemeltetése során megfelelően kiképzett felügyelőről gondosodni kell.

Munkahelyen a munka befejezése előtt gondoskodni kell arról, hogy a munka befejezésével a kazánba izzó parázs ne maradjon, vagy a kazán ne maradjon felügyelet nélkül. A salakot csak teljesen kihűlt állapotban, az erre a célra rendszeresített nem éghető tárolóba lehet kiönteni.

Áramszünet esetén a kazánban a tüzet el kell oltani, ezt **TILOS** vízzel elvégezni.

**3. A készülék használata**

Csak a telepítési útmutató szerint telepített kazánt szabad üzembe helyezni és üzemeltetni.

**3.1 Tüzelőanyag**

A tüzeléshez csak légszáraz (maximum 20%-os nedvesség tartamú 1-2 éve száradó) tűzifa ill. szén használható. a nyers, nem kellően száraz fa rosszul ég, erősen füstöl, kormoz és kátrányosodást okoz, ami a kazánt és a kéményt egyaránt károsítja.

**3.2 Begyújtás előtti ellenőrzés**

Mielőtt a kazánba bekészítenénk a tüzelőanyagot, győződjünk meg, hogy a ventilátor megfelelően működik-e. Amennyiben nem működik, ne kezdjük meg a tüzelőanyag berakását, hívjunk szakembert, a hibás egységet javíttassuk meg.

**3.3 Begyújtás**

A tűztérbe helyezzen gyújtóst, aprófát és 4-6 db tűzifát, majd gyújtsa meg és a ventilátort kapcsoljuk be.

A begyújtást száraz aprófával végezzük, olajat vagy benzint nem használhatunk.

Rövid ideig (5-10 perc) az ajtót résnyire hagyja nyitva.

**3.4 Üzemállapot**

A tüzelés gondos irányításával, a meghatározott tüzelőanyag bevitellel, és az égési levegő beállítással kell az egyenletes terhelést biztosítani. A kazán túlterhelését kerülni kell. A kazánba csak a teljesítményének megfelelő mennyiségű tüzelőt szabad berakni. Mindig várjuk meg, amíg az előző tüzelőadag leég, ellenkező esetben a tűztérajtón kellemetlen kifüstölést tapasztalhatunk.

A kazánban az égés intenzitását és a keletkező füstgázok megfelelő elégetését az elsődleges, valamint a másodlagos levegő helyes beállításával szabályozhatjuk. A hamutérajtón lévő szabályozó, az elsődleges, a tűztérajtóban lévő szabályozó a másodlagos levegő állítására szolgál. Helyes beállítás esetén mind a két szabályozót valamennyire nyissuk meg, adjunk levegőt a kazánnak.

Rossz beállítás esetén nem kellő intenzitású az égés a kémény erősen füstöl, és a füstjáratok gyorsan lerakódnak korommal vagy kátránnyal.


Begyújtáskor kapcsoljuk be a ventilátort és a tüzelés teljes tartama alatt járassuk. A ventilátort addig nem szabad kikapcsolni, ameddig a kazán tűterében izzó parázs van. Amennyiben villamos vagy egyéb probléma miatt a ventilátor leállna a tűztérben a tüzet oltsuk el. Ezt semmiképpen sem végezhetjük vízzel.

**4. Karbantartás**

A kazán tűzterét naponta, hamuládáját igény szerint tisztítsuk meg. A szennyeződések, lerakódások, dugulást és hatásfokromlást okoznak.

Üzemi tapasztalatok alapján az összekötő füstcsőidomot is meg kell tisztítani a lerakódásoktól.

**5. Műszaki adatok**



|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TÍPUS** | **A** | **B** | **C** | **D** | **E** | **F** | **G** | **H** |
| **TJK-H-60** | 575 | 1230 | 1250 | 180 | 250 | 130 | 155 | 195 |
| **TJK-H-90** | 650 | 1230 | 1300 | 180 | 250 | 130 | 155 | 205 |
| **TJK-H-200** | 755 | 1455 | 2220 | 230 | 405 | 200 | 205 | 285 |

|  |  |  |  |
| --- | --- | --- | --- |
| **MŰSZAKI ADATOK** | | | |
|  |  |  |  |
| **TÍPUS** | **TJK-H-60** | **TJK-H-90** | **TJK-H-200** |
| **NÉVLEGES TELJESÍTMÉNY (KW)** | 60 | 90 | 200 |
| **TÖMEG (KG)** | 366 | 450 | 954 |
| **FŰTŐFELÜLET (M2)** | 8 | 11 | 23 |
| **SZÁLLÍTOTT LEVEGŐMENNYISÉG (M3/H)** | 2800 | 2800 | 12000 |
| **HUZATIGÉNY (MPA)** | 0,3 | 0,3 | 0,3 |
| **TŰZTÉR MÉRETE (H\*SZ\*M)** | 530\*400\*500 | 580\*480\*500 | 1250\*560\*1450 |